પરંતુ જો સંઘને વાસ્તવિક રીતે સમજવો હશે તો સંઘને પ્રત્યક્ષ જોવો પડશે. સંઘમાં મળતું કશું જ નથી. બધું આપવું જ પડે છે. જો તમે કંઈક મેળવવાની અપેક્ષાએ સંઘમાં આવો છો, તો તેવા લોકો સંઘના પડછાયાથી પણ દૂર રહો, કારણ કે સંઘમાં કંઈ જ મળવાનું નથી. કંઈક ને કંઈક આપવું જ પડશે. સંઘ સમર્પણની ભાવના વિકસિત કરે છે. સંઘમાં સ્વયંસેવકના વિચાર અને કૃતિમાં અંતર નથી હોતું. સંઘમાં ભાષા જાતિના ભેદ વગર સૌની સાથે સમાન વ્યવહાર થાય છે. આજે વિશ્ર્વમાં ધર્મના નામે યુદ્ધો ખેલાઈ રહ્યાં છે. ભારતનો જન્મ જ દુનિયાને ધર્મની સાચી સમજ આપવા માટે થયો છે. સંઘ ક્યારેય પ્રતિક્રિયા આપતો નથી. આપણે સૌ એક જ આત્મા-પરમાત્માના અંશો છીએ. આપણે એકબીજાનું સમ્માન કરવાનું છે, શોષણ નહીં.